
Text rozhodnutia
Súd: Krajský súd Trenčín Spisová značka: 3Ntc/201/2016 Identifikačné číslo súdneho spisu: 3016000004 Dátum vydania rozhodnutia: 27. 06. 2016 Meno a priezvisko sudcu, VSÚ: JUDr. Rastislav Vranka ECLI: ECLI:SK:KSTN:2016:3016000004.1 Uznesenie Krajský súd v Trenčíne - predseda senátu v konaní začatom podľa zákona č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únií a o zmene a doplnení zákona č. 221/2006 Z. z. o výkone väzby v znení neskorších predpisov (ďalej len zákon o uznávaní a výkone rozhodnutí), o späťvzatí osvedčenia Mestského súdu v Brne, Polní 39, 608 01 Brno, Česká republika zo dňa 22.1.2016 na uznanie a výkon rozsudku Mestského súdu v Brne zo dňa 23.1.2015, sp. zn. 10T 173/2014 -488 v spojení s uznesením Krajského súdu v Brne zo dňa 31.3.2015, sp. zn. 8To 137/2015-529 týkajúceho sa odsúdeného K., občana Slovenskej republiky, dňa 27. júna 2016 takto r o z h o d o l : Podľa § 19 ods. 1 zákona č. 549/2011 Z. z. o uznávaní a výkone rozhodnutí predseda senátu Krajského súdu v Trenčíne berie na vedomie späťvzatie osvedčenia na uznanie a výkon rozsudku Mestského súdu v Brne zo dňa 23.1.2015, sp. zn. 10T 173/2014-488 v spojení s uznesením Krajského súdu v Brne zo dňa 31.3.2015, sp. zn. 8To 137/2015-529, Mestským súdom v Brne, Polní 39, 608 01 Brno, Česká republika zo dňa 9. júna 2016, doručeného Krajskému súdu v Trenčíne dňa 21. júna 2016. o d ô v o d n e n i e : Krajský súd v Trenčíne na základe osvedčenia Mestského súdu v Brne, Polní 39, 608 01 Brno, Česká republika zo dňa 22.1.2016, doručeného na Krajský súd v Trenčíne dňa 1.2.2016, začal konanie o uznaní a výkone rozsudku Mestského súdu v Brne zo dňa 23.1.2015, sp. zn. 10 T 173/2014 - 488 v spojení s uznesením Krajského súdu v Brne zo dňa 31.3.2015, sp. zn. 8 To 137/2015 - 529, ktorým bol K. I., nar.XX.X.XXXX v S., trvale bytom N. Y., O. XXX, občan Slovenskej republiky, právoplatne odsúdený pre obzvlášť závažný zločin lúpeže podľa § 173 ods. 1 trestného zákonníka Českej republiky, zločin lúpeže podľa § 175 ods. 1,2 písm. c/ trestného zákonníka Českej republiky a pre prečin krádeže podľa § 205 ods. 1 písm. a/, b/ trestného zákonníka Českej republiky na nepodmienečný trest odňatia slobody v trvaní 4 rokov so zaradením na výkon trestu do väznice s ostrahou a na trest vyhostenia z územia Českej republiky na dobu 10 rokov. Po začatí konania Krajský súd v Trenčíne oznámil Mestskému súdu v Brne, Polní 39, 608 01 Brno, Česká republika dňa 7.3.2016 skutočnosť, že Okresný súd Nové Mesto nad Váhom požiadal dňa 23.2.2016 Mestský súd v Brne, Polní 39, 608 01 Brno, Česká republika o udelenie súhlasu s trestným stíhaním K. I., nar.XX.X.XXXX v S., trvale bytom N. Y., O. XXX, občana Slovenskej republiky pre prečin krádeže podľa § 212 ods. 2 písm. a/, ods. 3 písm. a/ Tr. zák., pre zločin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/, ods. 2 písm. a/ Tr.zák., pre prečin poškodzovania cudzej veci podľa § 245 ods. Tr. zák. a pre zločin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/, ods. 2 písm. a/ Tr.zák. v súbehu s prečinom krádeže podľa § 212 ods. 2 písm. a/ Tr. zák., pre ktoré je vedené trestné konanie na Okresnom súde Nové Mesto nad Váhom sa pod sp. zn. 1T/46/2012 a ktoré trestné činy boli spáchané pred začatím konania o uznaní a výkone rozsudku Mestského súdu v Brne zo dňa 23.1.2015, sp. zn. 10 T 173/2014 - 488 v spojení s uznesením Krajského súdu v Brne zo dňa 31.3.2015, sp. zn. 8 To 137/2015 - 529. Súčasne požiadal, aby krajskému súdu po nadobudnutí právoplatnosti bol urýchlene zaslaný rovnopis rozhodnutia Mestského súdu v Brne, Polní 39, 608 01 Brno, Česká republika o vyššie uvedenej žiadosti Okresného súdu Nové Mesto nad Váhom zo dňa 23.2.2016 o udelenie súhlasu s trestným stíhaním K. I. pre trestné činy spáchané pred začatím konania o uznaní a výkone rozsudku Mestského súdu v Brne zo dňa 23.1.2015, sp. zn. 10 T 173/2014 - 488 v spojení s uznesením Krajského súdu v Brne zo dňa 31.3.2015, sp. zn. 8 To 137/2015 - 529, s poukazom na to, že Krajský súd v Trenčíne bude môcť rozhodnúť o tom, či sa rozsudok Mestského súdu v Brne zo dňa 23.1.2015, sp. zn. 10 T 173/2014 - 488 v spojení s uznesením Krajského súdu v Brne zo dňa 31.3.2015, sp. zn. 8 To 137/2015 - 529 uzná a vykoná alebo či súd rozhodne o odmietnutí uznania a výkonu rozhodnutia, až po zaslaní právoplatného rovnopisu rozhodnutia Mestského súdu v Brne, Polní 39, 608 01 Brno, Česká republika o vyššie uvedenej žiadosti Okresného súdu Nové Mesto nad Váhom. Mestský súd v Brne, Polní 39, 608 01 Brno, Česká republika písomným podaním zo dňa 9. júna 2016, doručeného na Krajský súd v Trenčíne dňa 21. júna 2016 oznámil, že v zmysle § 318 ods. 1 zákona č. 104/2013 Sb. o medzinárodnej justičnej spolupráci vo veciach trestných berie späť rozsudok Mestského súdu v Brne zo dňa 23.1.2015, sp. zn. 10 T 173/2014 - 488 v spojení s uznesením Krajského súdu v Brne zo dňa 31.3.2015, sp. zn. 8 To 137/2015 - 529 spolu s osvedčením uvedeným v článku 4 rámcového rozhodnutia Rady 2008/909/SVV zo dňa 27.11.2008 o uplatňovaní zásady vzájomného uznávania rozsudkov v trestných veciach, ktoré ukladajú trest odňatia slobody alebo opatrenia spojené so zbavením osobnej slobody za účelom ich výkonu v Európskej únii. Späťvzatie osvedčenia odôvodnil s poukazom na to, že dňa 30.5.2016 zaslalo Krajské štátne zastupiteľstvo Mestskému súdu v Brne na vedomie uznesenie policajného orgánu Polície Českej republiky, Útvaru pre odhaľovanie organizovaného zločinu, služby kriminálnej polície a vyšetrovania, zo dňa 4.5.2016, sp. zn.UOOZ-411/TČ-2016, ktorým bolo začaté trestné stíhanie K. I. pre zločin lúpeže podľa § 173 ods. 1, 2 písm. c/ trestného zákonníka Českej republiky spolupáchateľstvom podľa § 23 trestného zákonníka Českej republiky a je preto v záujme Českej republiky vykonať trestné konanie a eventuálne postaviť obvineného K. I. pred súd pre obzvlášť závažný zločin. V prípade udelenia súhlasu s trestným stíhaním v Slovenskej republike by však došlo k uznaniu a výkonu už citovaných rozhodnutí a k faktickému vydaniu odsúdeného K. I. na Slovensko, čím by bolo trestné konanie proti nemu v Českej republike zmarené. Podľa § 19 ods. 1 zákona č. 549/2011 Z. z. o uznávaní a výkone rozhodnutí, ak justičný orgán štátu pôvodu rozhodne o späťvzatí osvedčenia pred prijatím rozhodnutia o uznaní a výkone, súd vezme späťvzatie uznesením na vedomie. Vzhľadom na to, že Mestský súd v Brne, Polní 39, 608 01 Brno, Česká republika, teda justičný orgán štátu pôvodu rozhodol o späťvzatí osvedčenia pred prijatím rozhodnutia o uznaní a výkone rozsudku Mestského súdu v Brne zo dňa 23.1.2015, sp. zn. 10T 173/2014-488 v spojení s uznesením Krajského súdu v Brne zo dňa 31.3.2015, sp. zn. 8To 137/2015-529, predseda senátu krajského súdu postupom v zmysle citovaného ustanovenia § 19 ods. 1 zákona č. 549/2011 Z. z. o uznávaní a výkone rozhodnutí vzal späťvzatie osvedčenia uznesením na vedomie. Poučenie: Proti tomuto uzneseniu nie je sťažnosť prípustná.

